CELEX: C2007/140/70
Language: ro
Date: 2007-06-23 00:00:00
Title: Cauza T-157/07: Acțiune introdusă la 9 mai 2007 — People's Mojahedin Organization of Iran/Consiliul Uniunii Europene

23.6.2007   
            
            
               RO
            
            
               Jurnalul Oficial al Uniunii Europene
            
            
               C 140/43
            
         Acțiune introdusă la 9 mai 2007 — People's Mojahedin Organization of Iran/Consiliul Uniunii Europene
   (Cauza T-157/07)
   (2007/C 140/70)
   Limba de procedură: engleza
   Părțile
   
      Reclamantă: People's Mojahedin Organization of Iran (Auvers sur Oise, Franța) (reprezentanți: J.P. Spitzer, lawyer, și D. Vaughan QC)
   
      Pârât: Consiliul Uniunii Europene
   Concluziile reclamantei
   
               —
            
            
               Anularea deciziilor Consiliului, încă în vigoare, de:
               
                           —
                        
                        
                           a nu revizui în decurs de șase luni de la adoptare sau ulterior a Deciziei Consiliului 2006/379, în privința reclamantei;
                        
                     
                           —
                        
                        
                           menținere, până la data sus-menționată și ulterior, a reclamantei pe lista organizațiilor teroriste stabilită prin Decizia Consiliului 2006/379 din 29 mai 2006 în vigoare de la data adoptării deciziei amintite, în pofida hotărârii pronunțate de către Tribunal în cauza T-228/02 la 12 decembrie 2006 precum și în pofida obligațiilor ce revin Consiliului în temeiul articolului 233 CE.
                        
                     
         
               —
            
            
               Pronunțarea unei hotărâri prin care să dispună pârâtului să acționeze în conformitate cu obligațiile legale ce îi revin, după cum este cazul.
            
         
               —
            
            
               Obligarea pârâtului la plata de despăgubiri către reclamantă în sumă de 1 090 000 euro, în conformitate cu prevederile anexei 18 (și următoarele) și a dobânzilor aferente.
            
         
               —
            
            
               Obligarea pârâtului la plata cheltuielilor de judecată efectuate de reclamantă.
            
         Motivele și principalele argumente
   Reclamanta tinde la anularea anumitor scrisori ale Consiliului și solicită despăgubiri întrucât Consiliul nu a efectuat, în termen de șase luni, o revizuire a listei cuprinse în Decizia Consiliului 2006/379 (1) privind persoanele, grupurile și entitățile cărora li se aplică Regulamentul (CE) nr. 2580/2001 (2) privind măsuri restrictive specifice îndreptate împotriva anumitor persoane și entități în vederea combaterii terorismului, și anume înghețarea fondurilor și a altor resurse financiare, și întrucât Consiliul a menținut reclamanta pe lista amintită.
   În opinia reclamantei, Consiliul avea obligația de a efectua o revizuire a listei persoanelor cuprinse în orice listă a organizațiilor teroriste, de a întreprinde acest lucru în mod sistematic și cel puțin o dată la șase luni. Reclamanta susține că această obligație nu a fost îndeplinită de către Consiliu în ceea ce privește includerea denumirii reclamantei pe lista organizațiilor teroriste.
   Reclamanta susține în continuare că, urmare a hotărârii Tribunalului de Primă Instanță în cauza T-228/02, Organisation des Modjahedines du peuple d'Iran/Consiliu, Rec. 2006, p. II-0000, Consiliul avea obligația de a îndepărta denumirea reclamantei de pe lista menționată.
   
      (1)  Decizia Consiliului 2006/379/EC din 29 mai 2006 de punere în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Deciziei 2005/930/CE (JO L 144, 2006, p. 21).
   
      (2)  Regulamentul (CE) nr. 2580/2001 din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului (JO L 344, 2006, p. 70).